open-index/open-wikipedia-markdown huggingface dataset:
டிரைமெத்தில்சிலேன்

**டிரைமெத்தில்சிலேன்** (*Trimethylsilane*) என்பது  (CH3)3SiH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சிலிக்கன் சேர்மமாகும். மும்மெத்தில்சிலேன் என்ற பெயராலும் இச்சேர்மம் அறியப்படுகிறது. நிறமற்ற ஒரு வாயுவாகக் காணப்படும் இது ஒரு டிரை ஆல்க்கைல் வகையைச் சேர்ந்தது. இதில் உள்ள Si-H பிணைப்பு வினைத்திறன் மிக்கதாகும். ஒரு வாயுவாக இருப்பதால், அறை வெப்பநிலையில் திரவமாக இருக்கும், இவற்றுடன் தொடர்புடைய மற்றொரு சேர்மமான டிரையெத்தில்சிலேனுடன் ஒப்பிடுகையில், டிரைமெத்தில்சிலேன் ஒரு வினைபொருளாகக் குறைவாகவே பயன்படுத்தப்படுகிறது.

குறைக்கடத்தித் துறையில், பிளாசுமா-மேம்படுத்தப்பட்ட வேதியியல் ஆவிப் படிவு மூலம் மின்காப்புப் பொருட்கள் மற்றும் தடுப்பு அடுக்குகளைப் படியவைக்க, டிரைமெத்தில்சிலேன் ஒரு முன்னோடி சேர்மமாகப் பயன்படுத்தப்படுகிறது. பிளாசுமா-மேம்படுத்தப்பட்ட மேக்னட்ரான் தெறித்தல் முறையின் மூலம் TiSiCN கடினப் பூச்சுகளைப் படியவைப்பதற்கு, இது ஒரு மூல வாயுவாகவும் பயன்படுத்தப்படுகிறது. 1000 ° செல்சியசுக்கும்  குறைவான ஒப்பீட்டளவில் தாழ்ந்த வெப்பநிலைகளில், குறைந்த அழுத்த வேதியியல் ஆவிப் படிவு முறையின் வாயிலாக சிலிக்கான் கார்பைடு  கடினப் பூச்சுகளைப் படியவைக்கவும் இது பயன்படுத்தப்பட்டுள்ளது. டிரைமெத்தில்சிலேன் விலை உயர்ந்த ஒரு வாயு என்றாலும், சிலேனை (SiH4) விடப் பயன்படுத்துவதற்குப் பாதுகாப்பானது; மேலும், சிலிக்கான் மற்றும் கார்பனைக் கொண்ட பல மூல வாயுக்களால் உருவாக்க இயலாத பண்புகளை இது பூச்சுகளில் ஏற்படுத்துகிறது.

## மேலும் காண்க
* இருமெத்தில்சிலேன்

## மேற்கோள்கள்

பகுப்பு:கார்போசிலேன்கள்
பகுப்பு:மும்மெத்தில்சிலில் சேர்மங்கள்
சுனில் நலியத்

**சுனில் நலியத்** *(Sunil Naliyath)* என்பவர் இந்தியாவின் தென் மாநிலமான கேரளத்தைச் சேர்ந்த மலையாள மொழி எழுத்தாளர் மற்றும் மொழிபெயர்ப்பாளர் ஆவார். வங்காள மொழியில் உள்ள பல புகழ் பெற்ற இலக்கியங்களை மலையாளத்தில்  மொழிபெயர்த்துள்ளார். 2014 ஆம் ஆண்டுக்கான  கேரள சாகித்ய அகாடமி மொழிபெயர்ப்பு விருது மற்றும் 2022 ஆம் ஆண்டுக்கான சாகித்ய அகாதமி மொழிபெயர்ப்பு விருது உடபட பல விருதுகளை இவர் பெற்றுள்ளார்.

## வாழ்க்கை வரலாறு

சுனில் அவர்கள் 1969 இல் மேற்கு வங்காளத்தின் தலைநகரான கொல்கத்தா வாழ்ந்த அரசியல் ஆர்வலர், எழுத்தாளர், பகுத்தறிவாளர் மற்றும் செய்தித்தாள் ஆசிரியராக இருந்த டி.பி. நலியாத்தின் மகனாகப் பிறந்தார். அவரது தந்தை, டி.பி. நலியாத், கொல்கத்தாவில் கேரளா ராஷ்மி என்ற பத்ரிகையின் ஆரம்பகால வெளியீட்டாளர் மற்றும் ஆசிரியராக இருந்தார்.  அவர் பிறந்த உடனேயே, அவர் தனது தாயுடன் கேரளாவின் எர்ணாகுளம் மாவட்டத்தில் உள்ள திருவாங்குளத்திற்கு குடியேறினர்.

இவர் திருவங்குளத்தில் 1 முதல் 7 ஆம் வகுப்பு வரை பயின்றார். பின்னர் அவர் தனது குடும்பத்துடன் மீண்டும் மேற்கு வங்காளத்திற்குத் குடியேறினர்,கொல்கத்தாவில் உள்ள ஆந்திரா அசோசியேசன் கல்வி அறக்கட்டளையின் பள்ளியில் படித்தார். வங்காளத்தில் இருந்தபோதும், அவரது தந்தையின் மலையாள மொழி  புத்தகங்களின் தொகுப்பும், அவர் வாங்கிய மலையாள பத்ரிகைகளும் அவரது தாய்மொழியான மலையாளத்துடனான தொடர்பைப் வளர்க்க அவருக்கு உதவின.  அவர் இளங்கலைப் படிப்பில் ஆங்கிலத்தை படித்தபோது் வங்காளத்தை மூன்றாவது மொழியாகப் படித்தார். அவருடைய இளங்கலைப் படிப்பின் போதுதான் அவருக்கு வங்காள இலக்கியப் படைப்புகளின் மீது  ஈர்ப்பு ஏற்பட்டது. 

## தொழில்
கல்லூரி படிப்பை முடிந்த உடனேயே, அவர் கொல்கத்தாவில் வேலை பெற்றார். அந்த நேரத்தில், சுனில் கேரளாவில் உள்ள பல பத்ரிகைகளுக்கு  வங்காளத்தின் கால்பந்து விளையாட்டு பற்றி பல கட்டுரைகளை எழுதியுள்ளார். பின்னர் அவர் மாத்ருபூமி செய்தித்தாள் நிறுவனத்தில் கொல்கத்தாவின் நிருபராகப் பணியாற்றினார், மேலும் 1997 முதல் 1999 வரை அவர் மாத்ருபூமியின் பிரதிநிதியாகவும் பணியாற்றியுள்ளார். Soon after his birth, he came to Tiruvankulam in Ernakulam district of Kerala with his mother.
* 2014 கேரள சாகித்ய அகாடமி மொழிபெயர்ப்புக்கான விருது (சோக்கர் பாலியின் மலையாள மொழிபெயர்ப்புக்காக)
* திரிபுனித்துரா முனிசிபல் கவுன்சிலின் ராஜநாகரி விருது (சோக்கர் பாலியின் மலையாள மொழிபெயர்ப்புக்காக)
* சங்கரன் நம்பியார் அறக்கட்டளையின் பேராசிரியர் காளியத் தாமோதரன நினைவு விருது (ஆபரேஷன் பாஷாய் துடுவின் மலையாள  மொழிபெயர்ப்புக்காக)
* ஆபரேஷன் பஷாய் டுடுவின் மொழிபெயர்ப்பும் முதல் இண்டிவுட் மொழிபெயர்ப்பு விருது 2020க்கு பரிந்துரைக்கப்பட்டது.

## மேற்கோள்கள்
இராகம் (வானொலி அலைவரிசை)

**இராகம்** (*Raagam*) என்பது அனைத்திந்திய வானொலியினால் இயக்கப்படும் ஒரு இந்திய முக்கிய வானொலி அலைவரிசையாகும். இந்த ஒலிப்பரப்பு 2016 சனவரி 26, இந்தியக் குடியரசு தினத்தன்று தொடங்கப்பட்டது. இராகம் பாரம்பரிய இசையை வழங்கவும் அர்ப்பணிக்கவும் திட்டமிடப்பட்டுள்ளது. இந்த அலைவரிசை 24 மணி நேர இணைய வானொலி சேவையாகச் செயல்படும். இது செய்மதித் தொலைக்காட்சி வசதி மூலம் இந்துத்தானி இசை கருநாடக பாரம்பரிய இசைக் கலவையினை வழங்குகிறது.

இராகம் வானொலிச் சேவையானது 26 சனவரி 2016 அன்று பெங்களூரில் நடந்த ஒரு விழாவில் தொடங்கப்பட்டது. இந்த அலைவரிசை அனைத்திந்திய வானொலியின் திறன்பேசி செயலியான "நியூஸ் ஒன்ஏஐஆர்" உடன் பொது தளத்தில் செயலில் இருந்தது. இது ஆண்ட்ராய்டு, ஐஓஎஸ் இயங்குதளங்களில் 18 மார்ச் 2013 அன்று மாலை 6 மணி முதல் கிடைத்தது.

## மேற்கோள்கள்

பகுப்பு:இந்திய வானொலி நிலையங்கள்
வான்வழி முன்னெச்சரிக்கைக் கட்டுப்பாட்டகம்

**வான்வழி முன்னெச்சரிக்கை கட்டுப்பாட்டகம்** (*Airborne Early Warning and Control* (AWACS)) என்பது ஒரு பறக்கும் ரேடார் நிலையமாகும். இது எதிரி நாட்டு வானூர்திகள், ஏவுகணைகள், கப்பல்களை நீண்ட தொலைவிலேயே கண்டறிந்து, நட்பு நாட்டுப் படைகளுக்குத் செய்தி அளிக்கவும், வான்வழிப் போரை ஒருங்கிணைக்கவும் வடிவமைக்கப்பட்டுள்ளது. இதனைப் பேச்சுவழக்கில் "வானில் ஒரு கண்" என்று அழைப்பார்கள். 

## வரலாறு
இரண்டாம் உலகப் போரின் போது, கடற்படைக் கப்பல்களைத் தாக்கும் வானூர்திகளை முன்கூட்டியே கண்டறிய வேண்டிய தேவை ஏற்பட்டபோது இந்தத் தொழில்நுட்பம் உருவானது. தொடக்கக்காலத்தில் சாதாரண ரேடார்கள் தரையில் அமைக்கப்பட்டிருந்தன. ஆனால் பூமியின் வளைவு காரணமாக, மிகத் தாழ்வாகப் பறந்து வரும் வானூ்திகளை அவற்றால் கண்டறிய முடியவில்லை. இந்தப் பிரச்சனைக்குத் தீர்வாக, ரேடார் கருவிகளை வானூர்திகளில் பொருத்தி உயரத்திலிருந்து கண்காணிக்கத் தொடங்கினர். 

## இந்திய அமைப்பு
இந்திய வான்படை தற்போது இரண்டு முக்கிய வகையான அமைப்புகளைப் பயன்படுத்துகிறது. இதில் நேத்ரா (Netra) என்பது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பால் (DRDO) உள்நாட்டிலேயே உருவாக்கப்பட்டு, எம்ப்ரேயர் (Embraer) விமானத்தில் பொருத்தப்பட்டுள்ளது. மற்றொரு அமைப்பான ஏ-50 பால்கன் (A-50 Phalcon) என்பது இசுரேலிய தொழில்நுட்பத்துடன், உருசியாவின் இலியுசின்-76 விமானத்தில் பொருத்தப்பட்ட ஒரு வலிமையான அமைப்பாகும். 

## மேற்கோள்கள்

பகுப்பு:போர் வானூர்திகள்
பைலா, கிராமம்

**பைலா** (*Paila*) என்பது இந்தியாவின் அசாம் மாநிலத்தின் நல்பாரி மாவட்டத்தில் உள்ள நல்பாரி வட்டாரத்தில் அமைந்துள்ள ஒரு பெரிய கிராமமாகும். இங்கு மொத்தம் 447 குடும்பங்கள் வசிக்கின்றன. 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பைலா கிராமத்தின் மொத்த மக்கள் தொகை 2104 ஆகும். இம்மக்கள் தொகையில் 1079 பேர் ஆண்கள் மற்றும் 1025 பேர் பெண்கள் ஆவர்.

இக்கிராமத்தில் 0 முதல் 6 வயதுக்குட்பட்ட குழந்தைகளின் எண்ணிக்கை 224 ஆகும். இது கிராமத்தின் மொத்த மக்கள் தொகையில் 10.65 சதவீதத்தை உருவாக்குகிறது. பைலா கிராமத்தின் சராசரி பாலின விகிதம் 950 ஆகும்; இது அசாம் மாநிலத்தின் சராசரி விகிதமான 958-என்பதை விடக் குறைவாகும். கணக்கெடுப்பின்படி, பைலாவின் குழந்தைகளுக்கான பாலின விகிதம் 931 ஆகும்; இது அசாமின் சராசரி விகிதமான 962-என்பதை விடக் குறைவாகும்.

அசாம் மாநிலத்துடன் ஒப்பிடுகையில், பைலா கிராமம் உயர்ந்த எழுத்தறிவு விகிதத்தைக் கொண்டுள்ளது. 2011-ஆம் ஆண்டில், அசாம் மாநிலத்தின் எழுத்தறிவு விகிதம் 72.19 சதவீதமாக இருந்த நிலையில், பைலா கிராமத்தின் எழுத்தறிவு விகிதம் 88.40 சதவீதமாக இருந்தது. பைலாவில் ஆண்களின் எழுத்தறிவு விகிதம் 94.70 சதவீதமாகவும், பெண்களின் எழுத்தறிவு விகிதம் 81.79 சதவீதமாகவும் பதிவாகியுள்ளது.

இந்திய அரசியலமைப்பு மற்றும் பஞ்சாயத்து ராச் சட்டத்தின்படி, பைலா கிராமமானது 'சர்பஞ்ச்' என்ற கிராமத் தலைவர் ஒருவரால் நிர்வகிக்கப்படுகிறது; இவர் கிராம மக்களால் தேர்ந்தெடுக்கப்பட்ட பிரதிநிதி ஆவார். 

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:நல்பாரி மாவட்டம்
சவ்வரிசி கிச்சடி

**சவ்வரிசி கிச்சடி** *(Sabudana khichri)*  என்பது ஊறவைக்கப்பட்ட சவ்வரிசி மரவள்ளிக்கிழங்கு முத்துகள் கொண்டு செய்யப்படும் ஓர் இந்திய உணவாகும். சில சமயங்களில் 'கிச்ச்டி' என்றும் உச்சரிக்கப்படுகிறது. சிவராத்திரி, நவராத்திரி அல்லது அதுபோன்ற பிற இந்து சமய நிகழ்வுகளின்போது ஒருவர் விரதம் இருக்கும் வேளையில், விரத உணவாகத் தேர்ந்தெடுக்கப்படும் முதன்மையான உணவாக இது திகழ்கிறது.

இது பொதுவாக இந்தியாவின் மகாராட்டிரா, கருநாடகம், உத்தரப்பிரதேசம், மத்தியப்பிரதேசம், இராசத்தான், குசராத்து மற்றும் மேற்கு வங்காளம் ஆகிய மாநிலங்களில் தயாரிக்கப்படுகிறது. மும்பை, புனே, இந்தூர், போபால், செய்ப்பூர் மற்றும் நாக்பூர் போன்ற முக்கிய நகரங்களில், இது தெருவோர உணவாகக் கிடைப்பதுடன், ஆண்டு முழுவதும் மக்களால் பரவலாக உண்ணப்படுகிறது.

## செய்முறை

சவ்வரிசி (Sabudana) இரவோடு இரவாக நீரில் ஊறவைக்கப்பட்டு, பின்னர் நீர் வடிக்கப்படுகிறது. இது, சற்றுத் துகள்களாக அரைக்கப்பட்ட வேர்க்கடலை, கல் உப்பு மற்றும் சர்க்கரை ஆகியவற்றுடன் நன்கு கலக்கப்படுகிறது. ஒரு வாணலியில் நெய் அல்லது எண்ணெய் சூடுபடுத்தப்படுகிறது. அதில் சீரகம், நறுக்கிய பச்சை மிளகாய் மற்றும் நறுக்கிய உருளைக்கிழங்கு ஆகியவற்றுடன், சவ்வரிசி-வேர்க்கடலை கலவை சேர்த்து வதக்கப்படுகிறது. இந்தக் கிச்சடி சில நிமிடங்களுக்குச் சமைக்கப்பட்டு, பின்னர் பரிமாறப்படுகிறது.

## மேற்கோள்கள்

## வெளி இணைப்புகள்

*How sabudana went from wartime staple to one of India's favourite fasting foods
*Did You Know Sabudana Has a Long History of Saving Millions of Lives? Here’s How
*7 fasting-friendly food you can try this Navratri

பகுப்பு:இந்திய உணவுகள்
பகுப்பு:இந்திய நொறுக்குத்தீனி வகைகள்
பகுப்பு:மகாராட்டிரப் பண்பாடு
பகுப்பு:துரித உணவு வகைகள்
வானொலி கலாச்சாரம்

**வானொலி கலாச்சாரம்** (*Radio Culture*; ) என்பது யுஆர்-3 என்றும் அழைக்கப்படுவது உக்ரைனின் சுசுபில்னேயின் மூன்றாவது வானொலி அலைவரிசையாகும். இந்த நிலையம் கலாச்சாரம், கல்வி தொடர்பான நிகழ்ச்சிகளை ஒலிபரப்புகிறது. நாடகம், இலக்கியம், பாரம்பரிய இசை, கல்வி, அறிவியல், வரலாறு, காட்சி கலைகள், கட்டடக்கலை, மரபுகள் தொடர்பான நிகழ்ச்சிகளையும் வழங்குகிறது.

## வரலாறு
இடது|thumb|200x200px|2017 முதல் 2022 வரை இலட்சினை
வானொலி கலாச்சாரம் 1 சனவரி 2001 அன்று ஒலிபரப்பத் தொடங்கியது. இதன் ஒலிப்பரப்பில் செய்தி, நடப்பு விவகாரங்கள், அறிவியல்,  கலாச்சாரம், கலை மற்றும் கல்வி நிரலாக்கங்கள் உள்ளன. இது மிக அதிக அளவிலான நேயர்களக் இலக்காகக் கொண்டுள்ளது. தினசரி அடிப்படையில், இந்த நிலையம் வானொலி உக்ரைனின் தொகுப்புகளிலிருந்து காப்பகங்களையும், வானொலி நிலைய குழுவால் தயாரிக்கப்படும் வானொலி நாடகங்களையும் ஒளிபரப்புகிறது. இது ஒரு பரந்த இசைத் தொகுப்பினையும் கொண்டுள்ளது. மத இசை, "நித்திய கிளாசிக்", சிம்போனிக் இசை மற்றும் நாட்டுப்புற பாடல்கள் என்பன இவற்றில் சில.

வானொலி உக்ரைன், வானொலி கலாச்சாரம் மூலம், ஐரோப்பிய ஒலிபரப்பு ஒன்றியத்தின் யூரோரேடியொ பரிமாற்ற திட்டத்தில் மிகவும் ஈடுபாடுடன் பங்கேற்கும் ஓர் நிலையமாகும். இந்த நிகழ்ச்சியின் ஒரு பகுதியாக, 2019ஆம் ஆண்டில், *உக்ரேனிய ரேடியோ [[ஒத்தின்னியம்|சிம்பொனி]] ஆர்கெஸ்ட்ரா* உட்பட வானொலி உக்ரைனின் ஒலிப்பதிவுகள் உலகெங்கிலும் உள்ள பொது வானொலி நிலையங்கள் மூலம் 300க்கும் மேற்பட்ட முறை இசைக்கப்பட்டன.

2017 முதல், வானொலி கலாச்சாரம் உக்ரைனில் வானொலி நாடகங்களின் கருத்தை புதுப்பித்தது. 2018ஆம் ஆண்டில், இது பிரித்தானிய குழு மற்றும் மிஸ்டெட்ஸ்கி அர்செனலுடன் "யுஏ/யுகே வானொலி நாடகப்" போட்டியை நடத்தியது.

புதிய சுசுபில்னே குடையை உருவாக்கியதன் மூலம், 2017ஆம் ஆண்டில், வானொலி கலாச்சாரம் 21 புதிய நிகழ்ச்சிகளை ஒலிப்பரப்பினன. தற்போதைய இலட்சினை மே 2022இல் செயல்படுத்தப்பட்டது, இதன் முன்னோடியாக ஊதா நிறம் அரை வட்டத்தில் உள்ளவாறு அமைந்தது.

## மேற்கோள்கள்

பகுப்பு:உக்ரைன்
பகுப்பு:வானொலி நிறுவனங்கள்